બદલાતી ઋતુની સાથેસાથે આપણે પણ બદલતાં રહેવું પડે છે. અને બદલાતી ઋતુની ત્વચા અને વાળ ઉપર ઝડપથી અસર થતી હોય છે. ચોમાસામાં ભેજવાળા વાતાવરણને કારણે, ઉનાળામાં પરસેવાને લીધે અને શિયાળામાં ઠંડકના કારણે શરીરના વિવિધ ભાગોની યોગ્ય માવજત જરૂરી બની જાય છે. હાલ ઠંડકની શરૂઆત થઇ ગઇ છે ત્યારે સ્ત્રીના સૌંદર્યમાં ચાર ચાંદ લગાવતા વાળની માવજત પણ એટલી જ જરૂરી છે. ઠંડીની ઋતુને કારણે ઘણા લોકો વાળ ડ્રાય થવાની ફરિયાદ કરતા હોય છે. તો ઠંડીના કારણે લોકો રોજેરોજ વાળ ધોવાનું પણ ટાળે છે.ત્યારે આવા સમયે અમુક બાબતોનો ખ્યાલ રાખવાની જરૂર છે. જો તમે તેને અનુસરશો તો તમારી મોટાભાગની સમસ્યાઓ દૂર થઇ જશે.